Пад’язджаем да сушылкі і аддаём хлопцу напакаваныя абеды. Неўзабаве “Фермер” імчыць далей па звілістай вясковай дарозе. Праязджаем Захарні і збочваем на поле, да нас ужо спяшаюцца два камбайны. Кіроўцы Анатоль Шокель і Леанід Вайцюль прымаюць міскі з халадніком. Яго гатовы есці хоць кожны дзень. Аднак у меню розныя супы: гарохавы, боршч, расольнік. На другое прапануюць бульбяное пюрэ, галубцы, кашы, гуляшы. Галоўная ўзнагарода для повара — пусты посуд і задаволеныя працаўнікі.